ཚོགས་ཐོག་ནས་ནན་གྱིས་བསྟན་དོན།མི་རིགས་གནད་དོན་ཐག་གཅོད་བཟང་པོ་བྱེད་དགོས་ན།དངོས་པོའི་ཐད་ཀྱི་གནད་དོན་ཐག་གཅོད་བཟང་པོ་བྱེད་དགོས་པར་མ་ཟད།བསམ་པའི་ཐད་ཀྱི་གནད་དོན་ཡང་ཐག་གཅོད་བཟང་པོ་བྱེད་དགོས།དར་ཆ་གསལ་བོའི་སྒོ་ནས་ནོར་འཁྲུལ་གྱི་བསམ་བློའི་འདུ་ཤེས་སྣ་ཚོགས་ལ་ངོ་རྒོལ་བྱས་ཤིང་།རིགས་སོ་སོའི་ལས་བྱེད་པ་དང་མང་ཚོགས་ཀྱིས་བདེན་རྫུན་གྱི་དབྱེ་བ་གསལ་བོ་འབྱེད་པ་དང་།རྒྱལ་ཁབ་ཕྱི་ནང་གི་དགྲར་འཛིན་སྟོབས་ཤུགས་ཀྱི་བསམ་བློར་འགོག་རྒོལ་བྱེད་པའི་ནུས་པ་ཇེ་དྲག་ཏུ་གཏོང་དགོས།ཀྲུང་ཧྭ་མི་རིགས་ཀྱི་མཐུན་སྒྲིལ་ཆེན་མོར་ཤུགས་སྣོན་བྱེད་དགོས་ན།རྒྱང་རིང་དང་གཞི་རྩ་ནི་རིག་གནས་ཀྱི་ཁས་ལེན་ཇེ་དྲག་ཏུ་གཏོང་བ་དང་།མི་རིགས་སོ་སོའི་ཐུན་མོང་གི་བསམ་པའི་ཁྱིམ་གཞིས་འཛུགས་སྐྲུན་བྱས་ཏེ།ཀྲུང་ཧྭ་མི་རིགས་ཀྱི་ཐུན་མོང་ཚོགས་པའི་འདུ་ཤེས་གསོ་སྐྱོང་གང་ལེགས་བྱེད་དགོས།རིགས་སོ་སོའི་མང་ཚོགས་ཀྱི་ཐུན་མོང་གི་བསམ་པའི་ཁྱིམ་གཞིས་དེ་འཐབ་ཇུས་ལས་འགན་དུ་བརྩིས་ནས་དམ་འཛིན་བྱེད་པ་དང་།རྒྱལ་གཅེས་རིང་ལུགས་ཀྱི་སློབ་གསོའི་བྱ་བ་དམ་འཛིན་བྱས་ཤིང་།ཀྲུང་ཧྭ་ལ་དགའ་བའི་འདུ་ཤེས་དེ་བྱིས་པ་རེ་རེའི་བསམ་པའི་རྒྱུད་དུ་གྲུབ་པར་བྱས་ཏེ།སྤྱི་ཚོགས་རིང་ལུགས་ཀྱི་སྙིང་བོའི་རིན་ཐང་ལྟ་བ་དེ་མེས་རྒྱལ་གྱི་རབས་རྗེས་མའི་བསམ་པའི་ཞིང་སར་རྩ་བ་རྒྱས་ཤིང་མྱུ་གུ་འབུས་པར་བྱེད་དགོས།མི་རིགས་སོ་སོའི་སྲོལ་རྒྱུན་རིག་གནས་དར་སྤེལ་དང་སྲུང་སྐྱོབ་བྱས་ཏེ།རྩིང་འདོར་བཅུད་ལེན་དང་རྙིང་འདོར་གསར་ལེན་བྱས་ནས་ཧུར་ཐག་སྒོས་གསར་གཏོད་རང་བཞིན་ལྡན་པའི་སྤོ་བསྒྱུར་དང་གསར་གཏོད་རང་བཞིན་གྱི་འཕེལ་རྒྱས་མངོན་འགྱུར་བྱེད་དགོས།ཧུར་ཐག་སྒོས་སྐད་གཉིས་སློབ་གསོ་དང་དད་ལྡན་མང་ཚོགས་ཀྱི་བྱ་བ།གྲངས་ཉུང་མི་རིགས་ཀྱི་འཐུས་ཚབ་མི་སྣ་དང་ཤེས་ལྡན་མི་སྣའི་བྱ་བ་བཟང་པོར་བསྒྲུབས་དགོས།